बादघिस प्रान्त, अफगानिस्तान

अफ्गानिस्तानयागु छगु प्रदेश वा प्रान्त खः। थ्व प्रान्त अफगानिस्तानया उत्तर-पश्चिमी प्रान्तय् छगू खः। थ्व प्रान्तया राजधानी कला-ए नौ (अर्थ: न्हूगु किल्ला) खः।  बादघिसया सीमा पश्चिमय् हेरात प्रान्त , पूर्वय् फरयाब प्रान्त , उत्तरय् तुर्कमेनिस्तान देश व दक्षिणय् घोर प्रान्त नाप स्वाइ। बादघिस अफगानिस्तानया १०गू दकले तःधंगु व २२गू दकले अप्व मनूल्या दूगु प्रान्त खः। थ्व प्रान्तया क्षेत्रफल २०,७९४ वर्ग किलोमीटर दु व जनसंख्या ५६०,०२१ दु। थ्व प्रान्तया औसत जाः १,३९६ मीटर दु व प्रान्तया दकले तःजाःगु थाय् होज कोबुड च्वका खः गुकिया जाः ३,४७० मीटर दु। बादघिस अफगानिस्तानया ऐतिहासिक व स्वांमां- सिमां भुनातःगु वांगु प्रान्तय् छगू खः। थ्व प्रान्तया उब्जाऊ स्वनिगःत मरघब व हरिरुद खुसिं सिंचित जूगु दु। 

बादघिसया अधिकांश मनू पुलां व पारम्परिक तवलं बुंज्या याइ। थन पिस्ता व खरबूजा बुंज्या आयया मेगु स्रोत खः। बादघिसय् करिब ३०,००० हेक्टर पिस्ताया गुं दु। सच्छि दँ स्वया न्ह्यः थ्व गुंतेगु क्षेत्र ९०,००० हेक्टर तक दयाच्वन। मनूतेसं पिस्ताया सिमा चाना वंगुलिं थ्व गुंया क्षेत्र म्हो जुयावंगु दु। बादघिस अफगानिस्तानया सुदूर प्रान्तय् छगू खः।  

प्रशासन
मानकिपाप्रान्त(वलाएत)केन्द्रजनसंख्याक्षेत्रफल(वर्ग किमि)भाय्प्रशासनिक विभागमेमेगु 60pxबादगिसकिलाए नौ४९९६३९३२०६०६८फ़ारसी दरी७गु: आब क़मरी, जवंद, ग़ौरमाच, क़ादिस, किलाए-ए-नौ, बालामुरग़ाब, मुकुर

प्रान्त(वलाएत) जिल्ला बादगिस आब कमरी जिल्ला  जवंद जिल्ला  ग़ौरमाच जिल्ला  क़ादिस जिल्ला  किलाए-ए-नौ जिल्ला  बालामुरग़ाब जिल्ला  मुकुर जिल्ला

स्वयादिसँ
 अफगानिस्तान

Category:अफगानिस्तान